Diari Oficial de la Generalitat Valenciana


Sumari del DOGV 4068, del 21-08-2001 (2001/8003)

RESOLUCIÓ de 31 de juliol de 2001, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni marc de col·laboració cultural, educativa i científica entre la Generalitat Valenciana i la Universitat Cardenal Herrera-CEU.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/8003


Data del document
:   31-07-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Universitat Cardenal Herrera-Ceu
    * cooperació administrativa
    * universitat

RESOLUCIÓ de 31 de juliol de 2001, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni marc de col·laboració cultural, educativa i científica entre la Generalitat Valenciana i la Universitat Cardenal Herrera-CEU. [2001/8003]
  
Subscrit, després de la tramitació reglamentària, entre la Generalitat Valenciana i la Universitat Cardenal Herrera-CEU, el 4 d'abril de 2001, un conveni marc de col·laboració cultural, educativa i científica, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana el conveni esmentat, que ha quedat inscrit en el Registre de Convenis amb el número 0430/2001, i que figura com a annex d'aquesta resolució.
  
València, 31 de juliol de 2001.- La sotssecretària del Secretariat del Govern i Relacions amb les Corts: Amparo Koninckx Frasquet.
  
Conveni marc de col·laboració cultural, educativa i científica entre la Generalitat Valenciana i la Universitat Cardenal Herrera-CEU
  
València, 4 d'abril de 2001
  
Reunits
  
D'una part, el senyor José Joaquín Ripoll Serrano, vicepresident segon del Govern Valencià, facultat per a aquest acte per raó de l'Acord del Govern Valencià, adoptat en la seua reunió que tingué lloc el dia 2 d'abril de 2001.
  
I d'altra part, el senyor José Luís Manglano de Más, en nom i en representació de la Universitat Cardenal Herrera-CEU.
  
Formalitzen el conveni marc següent, d'acord amb les següents:
  
Clàusules
  
Primera
  
Aquest conveni té el caràcter d'acord marc de col·laboració cultural i assistència mútua entre la Universitat Cardenal Herrera-CEU i la Generalitat Valenciana.
  
Segona
  
El present conveni serà desplegat posteriorment en els seus aspectes concrets i específics, mitjançant convenis singularitzats.
  
Tercera
  
Tant en aquest conveni com en els que posteriorment puguen desenvolupar-se, es tindrà en compte els següents principis:
  
1. El Consell Valencià i la Universitat Cardenal Herrera-CEU es comprometen a:
  
a) La realització conjunta d'activitats culturals i l'assessorament de la universitat en la planificació cultural, educativa i científica de la Comunitat Valenciana.
  
b) La col·laboració en el camp de les noves tecnologies.
  
c) L'accés als fons bibliogràfics i de documentació d'ambdues institucions.
  
d) L'establiment de convenis sobre prestació de serveis d'interés mutu.
  
e) L'establiment de convenis per a la realització de pràctiques formatives, sense relació laboral, en dependències de la Generalitat Valenciana o en institucions, organismes i centres que en depenen, per part dels estudiants de la Universitat Cardenal Herrera-CEU conduents a completar els seus estudis acadèmics.
  
2. El present conveni entrarà en vigor a tots els efectes establerts des del dia de la seua firma, per a les dues parts, i la seua duració serà indefinida.
  
Quarta
  
Per part del Consell es faculta el sotssecretari de l'oficina de Ciència i Tecnologia del Govern Valencià per a tots els tràmits i gestions que siguen necessaris per a enllestir aquestes actuacions, així com per a subscriure els convenis singularitzats que s'efectuen a l'empara del present conveni marc, i dins de les possibilitats econòmiques que per a la Presidència de la Generalitat Valenciana es consignen en els Pressupostos de la Generalitat Valenciana.
  
En aquestes condicions queda formalitzat el present conveni, aprovat pels compareixents, amb la lectura prèvia, i firmat per quintuplicat en el lloc i la data indicats.
  
El vicepresident segon del Gobierno Valenciano: José Joaquín Ripoll Serrano.
  
El rector de la Universitat Cardenal Herrera-CEU del Govern Valencià: José Luis Manglano de Más.